પેટ્રોલિયમ મંત્રી ધર્મેન્દ્ર પ્રધાને 25 માર્ચ 2017ના રોજ લોકસભામાં આપેલી જાણકારી પ્રમાણે, એપ્રિલ 2014માં 10 રાજ્યોએ ડીઝલ પર 20 ટકાથી વધારે વેટ લગાવ્યો હતો, પરંતુ ઓગસ્ટ 2017માં આવા રાજ્યોની સંખ્યા વધીને 15 થઈ ગઈ. એપ્રિલ 2014માં ડીઝલ પર સૌથી વધારે 25 ટકા વેટ છત્તીસગઢે લગાવ્યો હતો. ઓગસ્ટ 2017માં આ આંકડો 31.06 ટકા સુધી પહોંચી ગયો જે આંધ્રપ્રદેશનો છે. એપ્રિલ 2014માં 17 રાજ્યોએ પેટ્રોલ પર ઓછામાં ઓછો 25 ટકા વેટ લગાવ્યો હતો અને ઓગસ્ટ 2017માં આવા રાજ્યોની સંખ્યા વધીને 26 સુધી પહોંચી ગઈ છે. એપ્રિલ 2014માં પેટ્રોલ પર સૌથી વધારે 33.06 ટકા વેટ પંજાબે લગાવ્યો હતો, પરંતુ ઓગસ્ટ 2017માં 48.98 ટકા સાથે મહારાષ્ટ્ર ટોપ પર પહોંચ્યુ હતુ.